Etter endt utdanning ved St Catherine's College i Oxford underviste han der fra 1982 til 1986, som doktorgradsstipendiat og foreleser, og han hadde også et doktorgradsstipendiat ved Oxford Institute for Energy Studies. Han flyttet tilbake til Hellas i 1986, og ble spesialrådgiver for finansminister Dimitris Tsovolas, en stilling han hadde fram til 1989. Fra 1989 til 1994 var han spesialrådgiver for Den greske sentralbanken, og fra 1994 til 2000 var han igjen rådgiver for den greske finansministeren, men da som formann for rådet av økonomiske rådgivere i finansdepartementet. Der deltok han bl.a. i forhandlingene om Hellas' deltakelse i Den økonomiske og monetære union.